මුල් කාලයේ පටන් ම ශ්‍රී සහ රසවාහිනී සඟරාවන්ට කෙටිකතා හා නවකතා ආදී නිර්මාණාත්මක කෘති මෙන් ම වෙනත් විශේෂාංග ලිපි ද සැපයූ සුනේත්‍රා නිදහස් මාධ්‍යවේදිනියක වශයෙන් විවිධ මුද්‍රිත මාධ්‍යවල මෙන් ම ගුවන් විදුලියෙහි ද සේවය කළා ය. ඇය මුලින් ම ප්‍රකාශයට පත් කළ පොත වූයේ 1983 දී මෝපසාං කෙටි කතා නමින් නිකුත් වූ ගී ද මෝපසාංගේ පරිවර්තිත කෙටි කතා එකතුව යි. 1999 දී ඇය නගීබ් මහ්ෆුස්ගේ හොරා සහ බල්ලෝ නමැති නවකතාව ද සිංහලයට පරිවර්තනය කළා ය. එහෙත් ඇගේ අවධානය මුඛ්‍ය වශයෙන් යොමු ව තිබුණේ පරිවර්තනවලට වඩා ස්වතන්ත්‍ර රචනා, විශේෂයෙන් දීර්ඝ ප්‍රබන්ධ කථා කෙරෙහි ය.ප්‍රබන්ධ කථා[සංස්කරණය]1987 වසරේ හොඳ ම නවකතාව වෙනුවෙන් ප්‍රදානය කෙරෙන ඩී. ආර්. විජයවර්ධන සම්මානයෙහි අවසන් වටය සඳහා නිර්දේශිත කෘති අතරට ඇතුළත් වූ සඳුන් ගිර ගිනි ගනියි පොතක් වශයෙන් පළ වූ ඇගේ මුල් ම නවකතාව ද විය. එහි පළමු මුද්‍රණය 1989 දී නිකුත් වූ අතර මාස තුනක් තුළ එහි සියලු පිටපත් විකිණී අවසන් විය. 2000 අග භාගය වන විට එහි තුන් වන මුද්‍රණය ද නිකුත් ව තිබිණ. මේ කෘතිය ජනප්‍රිය වූවා සේ ම විචාරක අවධානයට හා ප්‍රසාදයට ද බෙහෙවින් පාත්‍ර විණි. කතුවරිය සිය ජීවිතයේ වැ